فاریاب امنیه قمندانی: 70 کیشی طالبان گروهی اولیب یره لندی
فاریاب لیک ژورنالیست محمد حسن سرداش تمانیدن بیریلگن خبرده فاریاب ولایتی امنیه قومندانی 70 کیشی طالبان گروهی نینگ اولیب یره لنگن لیگی نی ادعا ایتماقده دیر. خبرگه کوره 44 کیشی طالبان گروهی اولیب 26 کیشی یره لنگن. اوشبو خبرده قاری جمال، عطا مراد، رحیمداد، استا علی ماین ساز و استخبارات مسوولی کبی طالبان اعضالری اولگن لیگی ایفاده ایتیلگن. عین دمده فاریاب امنیه قومندان لیگی طالبان کنترولی ده گی بعضی بیر امنیتی پوسته و قشلاق لرنی قیته دن آلینگن لیگی نی ادعا ایتگن ایکن، طالبان گروهی نینگ سوزلاوچی سی قاری یوسف احمدی اوشبو ادعانی رد ایتیب، المار، قیصار، پشتونکوت و شیرین تگاب ده گی امنیتی پوسته و قشلاق لرنی طالبان گروهی اوز کنترولی گه توتیب تورگن لیگی نی معلوم قیلماقده دیر. احمدی طالبان گروهی اعضالریدن 4 کیشی اولیب، 6 کیشی نینگ یره لنگن لیگی نی معلوم قیلیب، دولت کوچلریدن اونلب کیشی نینگ اولگن لیگی نی ادعا ایتماقده دیر. خودی شو فاریاب ولایتی آستانه بابا احالی سیدن بیر کیشی دولت کوچلری نینگ گل قودوق و شوربازارده جایلشگن لیگی نی معلوم قیلیب، تخت ایشان بیلن شور قره قشلاق لری نینگ طالبان نینگ کنترولیده بولگن لیگی نی بیلدیرگن دیر. عین دمده فاریاب ولایتی شوراسی باشلیغی طالبان گروهی کنترولیده بولگن تویمس، اریکه لیک، زعفران بیده کی، خواجه زاهد خان، چکنه، آقمس و قرایی کبی اونلب قشلاق نینگ دولت قیته دن آلگن لیگی نی معلوم قیلماقده دیر. خودی شو اوروشلر نتیجه سیده دولت کوچلریدن 14 کیشی اولیب 5 کیشی یره لنگن دیر.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
